阮浩棕喺喇沙書院同香港科技大學畢業。佢本嚟喺2013年大學畢業後打算投身銀行界，後嚟因為修讀香港科技大學舉辦嘅「音樂與戲劇」課程後，發現咗自己喺呢方面嘅興趣，就轉向發展演藝事業。佢參加第27期無綫電視藝員訓練班而做咗藝員，同埋曾經做過兩年《thinkbig天地》、《thinkbig大明星》嘅節目主持。